Teriodonty

Teriodonty STLOUKAL, M. a kol.: Biológia pre 3. ročník gymnázia, 1991, S. 46 (lat. Theriodontia) sú taxón terapsíd (pričom terapsidy patria pod synapsidy.). Zahŕňa tie taxóny terapsíd, ktoré sú najviac príbuzné s cicavcami. V novších deleniach obyčajne teriodonty zahŕňajú aj samotné cicavce (Mamaliaformes/Mammalia), v tradičnom delení cicavce nezahŕňajú. O tom, či je vhodné teriodonty označiť ako plazy, pozri analogicky vysvetlenie v článku synapsidy. 

Najvyspelejšia skupina teriodontov sa volá cynodonty.

Charakteristika (bez cicavcov)Theriodontia. In: Lexikon der Biologie. [CD-ROM] München : Elsevier, Spektrum, Akad. Verl., 2005. ISBN 3-8274-0342-1. 
Boli väčšinou mäsožravé. Väčšinou to boli malé živočíchy asi 1 m dlhé, ojedinele mali do 3 m. Lebka niektorých foriem mala vysoký sagitálny hrebeň, na ktorý boli napojené silné čeľustné svaly; niektoré formy mali aj dodatočnú lebečnú kosť - preparietálnu kosť. Mali veľké očné zuby (ako u cicavcov), za nimi bola často diastéma a za ňou stoličky s hrbčekmi. Končatiny podobne ako u cicavcov niesli telo. 

Vyskytovali sa od vrchného permu po strednú juru v južnej a východnej Afrike, Európe, južnej a juhovýchodnej Ázii, severnej a južnej Amerike a Antarktíde; v starom svete väčšinou v triase a spodnej jure.

Systematika  
Teriodonty (Theriodontia) BENTON, M. J. Vertebrate palaeontology. Fourth edition, 2015. ISBN 978-1-118-40755-4 S. 133 (Ale v súhrnnom systéme na konci knihy autor uvádza namiesto taxónu teriodonty len jeho jednotlivé podrady vedľa seba ako samostatné taxóny v rámci terapsida):
podrad †Gorgonopsia - občas zaraďované aj mimo teriodontov
Eutheriodontia:
podrad †Therocephalia
podrad cynodonty (Cynodontia) - občas zaraďované pod Therocephalia

Zdroje 

Kategória:Therapsida